BASES REGULADORAS ESPECÍFICAS DA CONCELLERÍA DE IGUALDADE PARA A CONCESIÓN DE SUBVENCIÓNS A ENTIDADES DEPORTIVAS DE VIGO PARA A PROMOCIÓN DO DEPORTE FEMININO NA TEMPADA 2019/2020
ADMINISTRACIÓN LOCAL — Municipal — Vigo (Subvencións e axudas, 14/05/2020)

O deporte é un piar básic o para a saúde e o benestar, tanto físico como psicolóxico, que potencia a estima das persoas que o practican, ao igual que o coñecemento do seu propio corpo, motivando un estilo de vida con hábitos saudables. Asemade, o deporte é un medio para afirmar a personalidade dun xeito integral, que lle aprende a quen o practica cualidades como o liderado, a autosuperación, o compañeirismo e a autoestima. O deporte tamén é un espazo socializador que axuda na prevención de prácticas discriminatorias e violentas e a súa práctica, en igualdade de condicións para mulleres e homes, repercute nunha sociedade máis igualitaria. Porén, o acceso e a participación das mulleres ao ámbito deportivo foi tardío e, aínda hoxe, a súa presenza é menor en case todas as modalidades de práctica recreativa, competitiva e/ou profesional, así como en todas as estruturas que conforman o sistema deportivo. Xeralmente, as nenas, a partir dos doce anos de idade, abandonan de xeito preocupante as prácticas deportivas, renunciando aos seus beneficios físicos e psíquicos, nunha idade especialmente importante para formar a personalidade. Como ocorre noutros ámbitos, as mulleres deben superar barreiras e estereotipos que limitan a súa participación no deporte e xeran desigualdade. No deporte federado a presenza das mulleres e de nenas segue sendo minoritaria producíndose unha clara segregación horizontal e vertical. Esta realidade é patente no ámbito estatal, autonómico e municipal: os datos que reflicten a escasa participación de mulleres e nenas nas entidades deportivas da cidade son semellantes en Galicia e en España, en termos porcentuais. Isto avala que non se trata dunha situación puntual, ou froito do azar, senón que responde a mecanismos de desigualdade directos e indirectos aínda existentes na sociedade. Tamén é salientable a menor repercusión que ten nos medios de comunicación a participación deportiva e os logros conseguidos por mulleres ou nenas deportistas. As competicións masculinas adoitan contar con maior impacto social, recursos e interese que os realizados por mulleres; esta invisibilización repercute de forma negativa na percepción das deportistas sobre a súa práctica, inflúe tamén minorando a afluencia de público nas competicións femininas; limita o acceso ao financiamento dos propios clubs e equipos con licencias femininas e por último, o feito de ter menos referentes de mulleres deportistas reflectidas nos medios, un dos principais axentes socializadores, obstaculiza o acceso á participación de nenas e mulleres na práctica deportiva. Todo o exposto, confirma que as mu lleres non teñen as mesmas oportunidades que os homes neste eido e avala a necesidade de establecer políticas públicas tendentes a corrixir esa situación de desigualdade que axuden a remover estes obstáculos e promovan o acceso, permanencia e promoción das nenas, adolescentes e mulleres na práctica deportiva. A Lei Orgánica 3/2007, de 22 de marzo, para a igualdade efectiva de mulleres e homes imponlles aos poderes públicos que establezan medidas explícitas e accións positivas para acadar a igualdade real e efectiva entre mulleres e homes. No ámbito do deporte, establece no seu artigo artigo 29 que todos os programas públicos de desenvolvemento do deporte incorporarán a efectiva consideración do principio de igualdade real e efectiva entre mulleres e homes no seu deseño e execución; así como: o Goberno promoverá o deporte feminino e favorecerá a efectiva apertura das disciplinas deportivas as mulleres, mediante o desenvolvemento de programas específicos en todas as etapas da vida e en todos os niveis, incluídos os de responsabilidade e decisión A Lei 3/2012, do 2 de abril, do deporte de Galicia no seu artigo 3. b) establece o dereito de todos os cidadáns a coñecer e a practicar deporte de forma libre, voluntaria e democrática, en termos de igualdade e sen discriminación ningunha, e no artigo 5.3: no exercicio das competencias atribuídas á Administración autonómica, integrarase a dimensión da igualdade de oportunidades entre as mulleres e os homes e evitarase calquera elemento de discriminación directa ou indirecta. Por todo o exposto, o Concello de Vigo, pretende promover o deporte feminino a través do apoio ás entidades deportivas da cidade que fomenten a participación e promoción das nenas e mulleres nas distintas disciplinas deportivas. No ano 2017, a Concellería de Igualdade, a través da convocatoria de subvencións específica, destinou 27.000 € para esta finalidade e foron beneficiarias desta liña de subvencións un total de 56 entidades deportivas. Nos anos seguintes incrementouse esta cantidade a 45.000 €, e foron aumentando as entidades beneficiarias. Así, no ano 2019 foron 77 os clubs que se beneficiaron desta liña de subvencións. Para este mesmo fin, destínase no ano 2020 un crédito máximo de 45.000,00 € que se fará efectivo con cargo á partida específica 2311 4890000 “Promoción da igualdade e do deporte feminino” do orzamento aprobado para o ano 2020 da Concellería de Igualdade. A concesión destas subvencións efectuarase baixo os principios de publicidade, concorrencia e obxectividade. As bases e a convocatoria que seguen teñen por obxecto regular a concesión destas subvencións e iniciar o procedemento para a dita concesión. O obxecto das subvencións ao que se refiren as presentes bases responde á finalidade de promover o deporte feminino a través do apoio económico ás entidades deportivas da cidade de Vigo que fomenten a participación e promoción das nenas e mulleres nas distintas disciplinas deportivas (equipos e/ou individuais). Este apoio materializarase en contribuír a financiar os gastos ocasionados polo funcionamento destes clubs deportivos, asociacións e agrupacións deportivas e entidades deportivas do municipio de Vigo, durante a tempada deportiva 2019/2020, ou do ano 2020 no caso das modalidades cuxa tempada deportiva sexa anual. Serán gastos subvencionables os que de xeito indubidábel correspondan ao funcionamento da entidade solicitante e sexan ocasionados pola actividade propia desta, así como os motivados pola participación ou organización de actividades deportivas dos equipos con licencias femininas. Tendo en conta o establecido no parágrafo anterior, terán consideración de gastos subvencionables os seguintes: pagamento de licencias federativas femininas, viaxes, aloxamentos e comidas (concreción de menús), arbitraxes, adestradoras/es, alugueiro de instalacións deportivas, gastos telefónicos, compras de material deportivo, equipamento (sempre que este equipamento incorpore o logo do Concello de Vigo), etc. En xeral, serán subvencionables todos os gastos ocasionados polo funcionamento da entidade deportiva que garden relación directa coa actividade deportiva das xogadoras ao longo da tempada 2019/2020, ou do ano 2020 no caso das modalidades cuxa tempada deportiva sexa anual. Non se valorará como gasto subvencionable o uso das instalacións deportivas municipais do Concello de Vigo cando ese mesmo importe fose tido en conta para xustificar a subvención concedida na convocatoria específica de subvencións da Concellería de Deportes deste Concello. O servizo de Igualdade solicitará información ao respecto ao servizo de Deportes. Quedan excluídos como gastos subvencionables os seguintes: a adquisición de bebidas alcohólicas de calquera tipo, espectáculos, adquisición de patrimonio e/ou investimento e calquera outro gasto que non sexa necesario para a consecución da actividade subvencionada. A beneficiaria deberá solicitar tres ofertas cando, tratándose de gastos por subministros ou servizos, excedan estes de 15.000,00 €, salvo que non exista mercado para as ditas contratacións. A tempada 2019/2020 estará definida para cada modalidade deportiva en función dos datos recabados das respectivas federacións, e a data de inscrición dos equipos ou das deportistas individuais. A tal efecto, o servizo de Igualdade, no informe que se xuntará á documentación xustificativa, especificará o período comprendido pola mesma. O órgano instrutor do procedemento poderá solicitar á Concellería de Deportes canta información e documentación teña este servizo sobre as entidades solicitantes, co obxecto de acadar un maior coñecemento e valoración dos proxectos e entidades presentadas a esta convocatoria. A cantidade máxima destinada a estas subvencións será a de 45.000,00 € (corenta e cinco mil euros) que se fará efectiva con cargo á partida orzamentaria: 2311 4890000 “Promoción da igualdade e do deporte feminino” do orzamento aprobado para o ano 2020 da Concellería de Igualdade. Poderán outorgarse subvencións superando esta contía sen nova convocatoria cando se dean as circunstancias previstas no artigo 31.2 da Lei de subvencións de Galicia. Estas subvencións serán compatibles con calquera outra subvención ou axuda para a mesma finalidade procedente de calquera outra administración ou de entes públicos ou privados, estatais, da Unión Europea ou de organismos internacionais. A entidade benefic iaria deberá comunicarlle ao Concello de Vigo a obtención doutras subvencións, axudas, ingresos ou recursos que financien a actividade subvencionada. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada aos fondos recibidos. En calquera caso, o importe total da subvención non poderá superar o da actividade subvencionada; caso no que se procederá na forma prevista no artigo 34 do R. d. 887/2006, do 21 de xullo, polo que se aprobou o Regulamento da Lei xeral de subvencións.1. Poderán solicitar e obter estas axudas os clubs deportivos, asociacións e agrupacións deportivas, e entidades deportivas que reúnan os seguintes requisitos: a) Teñan a súa sede social ou delegación no termo municipal de Vigo. b) Teñan personalidade xurídica propia e carezan de ánimo de lucro. c) Que se atopen ao corrente das súas obrigas fiscais co Concello de Vigo, coa Facenda Pública estatal e autonómica e coa Seguridade Social. d) Cumpran cos demais requisitos previstos no artigo 9 da Lei 9/2007 de subvencións de Galicia, artigo 13 da Lei 38/2003, de 17 de novembro, xeral de subvencións e no Real decreto 887/2006, de 21 de xullo, polo que se aproba o Regulamento da citada lei. e) Que conten cun mínimo de 10 licenzas femininas na tempada 2019/2020, ou do ano 2020 no caso das modalidades cuxa tempada deportiva sexa anual. f) Que acompañen á solicitude a documentación preceptiva establecida na base 11ª desta convocatoria.2. Quedan excluídas expresamente desta convocatoria: - As solicitudes presentadas por federacións deportivas. - As solicitudes presentadas por clubs pertencentes ou integrados en institucións oficiais - As solicitudes que se presenten fóra do prazo estipulado na convocatoria, calquera que sexa a causa do atraso.3.- As solicitantes deberán reunir os requisitos establecidos no artigo 10 da Lei 9/2007 do 13 de xuño, de subvencións de Galicia e non estar incursas nas prohibicións para ser beneficiaria da subvención previstas no dito artigo. En consecuencia, as entidades solicitantes entregarán unha declaración de non estar incursas nas prohibicións que recollen os apartados 2 e 3 do citado artigo 10 da Lei 9/2007.4.- Na fase de proposta de resolución as solicitantes deberán acreditar que se atopan ao corrente no cumprimento das súas obrigas tributarias e para coa Seguridade Social mediante a presentación das certificacións ás que se refire o artigo 22 do RD 887/2006, do 21 de xullo, polo que se aproba o Regulamento da Lei xeral de subvencións. Existe a posibilidade de acreditar simplificadamente estas circunstancias, nos supostos indicados no artigo 24 do citado RD 887/2006, en parti cular o parágrafo cuarto para aquelas subvencións nas que o importe das cales non supere a contía de 3.000 €, como é o caso desta convocatoria, tal e como se establece no apartado 3 da base oitava.5.- Igualmente, as solicitantes das subvencións deberán acreditar que se atopan ao corrente das súas obrigas para co Concello de Vigo, para o cal, entenderase que o/a solicitante, ao presentar a solicitude de subvención, autoriza á comisión avaliadora para solicitar de oficio os datos e a documentación acreditativa de tal extremo aos departamentos administrativos responsables. Serán obrigas das beneficiarias das subvencións, ademais das previstas nestas bases e convocatoria e das sinaladas no artigo 11 da Lei de subvencións de Galicia, as que seguen: 1.- Realizar a actividade deportiva subvencionada consonte co proxecto presentado coa solicitude, deixando constancia do financiamento municipal en calquera actividade coa inclusión da imaxe corporativa oficial.2.- Responder da veracidade dos datos da solicitude, baixo a persoal responsabilidade da persoa que subscriba a solicitude.3.- Utilizar unha linguaxe e imaxe non sexista en todo o soporte material e audiovisual que se empregue para a organización, difusión e execución das súas actividades.4.- Someterse ás actuacións de comprobación, seguimento, control financeiro e inspección que o Concello de Vigo considere necesario.5.- Responder legalmente da falta de veracidade dos datos expostos e do incumprimento das presentes bases.6.-Asumir as responsabilidades que poidan derivarse da realización do programa subvencionado.7.-Solicitar e dispor dos permisos e autorizacións necesarios para o desenvolvemento das actividades.8.-Aboar as taxas, impostos, permisos, seguros e todos os demais gastos derivados da realización do programa subvencionado.9.- As demais obrigas establecidas no artigo 11 da Lei 9/2007 do 13 de xuño, de subvencións de Galicia e no artigo 14 da Lei 38/2003, do 17 de decembro, xeral de subvencións e o R. d. 887/2006, do 21 de xullo, polo que se aproba o regulamento da citada lei. A concesión das subvencións atenderá a criterios obxectivos e se tramitarán en réxime de concorrencia competitiva, tendo sempre como límite as dispoñibilidades orzamentarias da Concellería de Igualdade destinadas para tal fin no presente exercicio. Para efectuar a proposta de concesión das subvencións, a comisión avaliadora terá en conta os seguintes criterios e baremo de puntuación sobre un máximo de 26 puntos.1.- Número de licenzas femininas na tempada deportiva 2019-2020, ou na tempada do ano 2020, para tempadas deportivas anuais. Ata un máximo de 16 puntos: 1. a.-Volume de licenzas femininas e puntuación: (*Excepto: Actividades subacuáticas, Bádminton, Golf, Hípica, Judo, Karate, Montañismo, Espeleoloxía, Surf, Taekwondo, Tenis e Pádel) a) Con 10 licenzas femininas e menos de 35: 4 puntos b) Con 35 licenzas femininas e menos de 60: 6 puntos c) Con 60 licenzas femininas e menos de 85: 8 puntos d) Con 85 licenzas femininas e menos de 110: 10 puntos e) Con 110 licenzas femininas e menos de 135: 12 puntos f) Con 135 licenzas femininas e menos de 150: 14 puntos g) Con 150 licenzas ou máis: 16 puntos 1. b.- Volume de licenzas femininas e puntuación para: Actividades subacuáticas, Bádminton, Golf, Hípica, Judo, Karate, Montañismo, Espeleoloxía, Surf, Taekwondo, Tenis e Pádel) a) Con 10 licenzas femininas e menos de 70: 2 puntos b) Con 70 licenzas femininas e menos de 120: 3 puntos c) Con 120 licenzas femininas e menos de 170: 4 puntos d) Con 170 licenzas femininas e menos de 220: 5 puntos e) Con 220 licenzas femininas e menos de 270: 6 puntos f) Con 270 licenzas femininas e menos de 320: 7 puntos g) Con 320 licenzas ou máis: 8 puntos Cando unha mesma entidade presente licenzas correspondentes a dúas disciplinas deportivas distintas (sexan do mesmo ou de distinto subapartado, 1. a ou 1. b), calcularase a puntuación que corresponda a cada deporte, e logo sumarase, para acadar a puntuación total do apartado 1.2.-Porcentaxe de licenzas femininas con respecto ao total de licenzas na tempada 2019/2020. Ata un máximo de 5 puntos: 2. a.- Porcentaxe de licenzas femininas e puntuación: (*Excepto: Actividades subacuáticas, Bádminton, Golf, Hípica, Judo, Karate, Montañismo, Espeleoloxía, Surf, Taekwondo, Tenis e Pádel) a) Ata o 20% de licenzas femininas: 1 punto b) Máis do 20% de licenzas femininas ata o 40%: 2 puntos c) Máis do 40% de licenzas femininas ata o 60%: 3 puntos d) Máis do 60% de licenzas femininas ata o 80%: 4 puntos e) Máis do 80% de licenzas femininas ata o 100%: 5 puntos 2. b.- Porcentaxe de licenzas femininas e puntuación para: Actividades subacuáticas, Bádminton, Golf, Hípica, Judo, Karate, Montañismo, Espeleoloxía, Surf, Taekwondo, Tenis e Pádel) a) Ata o 20% de licenzas femininas: 1 punto b) Máis do 20% de licenzas femininas ata o 40%: 1,5 puntos c) Máis do 40% de licenzas femininas ata o 60%: 2 puntos d) Máis do 60% de licenzas femininas ata o 80%: 2,5 puntos e) Máis do 80% de licenzas femininas ata o 100%: 3 puntos Cando unha mesma entidade presente licenzas correspondentes a dúas disciplinas distintas (sexan do mesmo ou de distinto subapartado, 2. a ou 2. b), calcularase a porcentaxe do número de licenzas femininas de cada modalidade deportiva con respecto ao total de licenzas da entidade. Calcularse a puntuación para cada deporte e despois sumarase, para acadar a puntuación total do apartado 2. A documentación que se terá en conta para facer o reconto de licenzas, así como para clasificar as modalidades deportivas, será a certificado emitido pola federación correspondente no que consta o número de licenzas por categoría e sexo. Este datos, ademais, cotexaranse co Anexo II, asinado polo/a secretario/a e presidente/a da entidade. (Ver base décimo primeira). Nos casos nos que se atopen discrepancias entre datos reflectidos nestes documentos, terase en conta a certificación da federación deportiva, salvo erros materiais detectados.3.- Porcentaxe de mulleres que integran a actual xunta directiva da entidade. Ata un máximo de 5 puntos: a) 0% de mulleres: 0 puntos b) Ata o 20% de mulleres: 1 punto c) Do 20% de mulleres ata menos do 40% de mulleres: 2 puntos d) Do 40% de mulleres ata menos do 60%: 3 puntos e) Do 60% de mulleres ata menos do 80%: 4 puntos f) Do 80% de mulleres ata o 100%: 5 puntos 1. O importe total máximo destinado a estas subvencións distribuirase entre todas as entidades que, por reunir os requisitos esixidos nestas bases para ser beneficiaria, sexan admitidas a participar no procedemento de concesión das subvencións, en función da puntuación acadada no proceso de avaliación que se realizará en función dos criterios previstos na base sétima.2. O importe total da convocatoria distribuirase entre a suma total de puntos acadados pola totalidade das solicitudes admitidas, obtendo desta forma o valor unitario do punto. A subvención para cada entidade calcularase multiplicando o valor unitario do punto polos puntos obtidos en cada caso.3. Establécese unha contía mínima e máxima da axuda a conceder: 200 € é a contía mínima establecida e 1.500 € o importe máximo da axuda. Por conseguinte, trala baremación das solicitudes, as entidades que consigan unha axuda superior a 1.500 € quedarán limitadas e esta contía e as entidades que non consigan unha axuda por importe igual ou superior a 200 € quedarán excluídas. En caso de quedar crédito libre, repartirase entre as beneficiarias de forma proporcional aos puntos acadados, tendo en conta o límite da contía máxima da axuda ou, de ser inferior, o da contía solicitada pola entidade. O procedemento para a concesión destas subvencións será o de concorrencia competitiva que se iniciará de oficio tras a aprobación das presentes bases e convocatoria pola Xunta de Goberno Local. En cumprimento da obriga imposta polo artigo 14.2. a) da Lei 39/2015, do 1 de outubro, de procedemento administrativo común das administracións públicas (LPAC), establécese o emprego, de xeito exclusivo, de medios electrónicos para presentar e tramitar a solicitude desta subvención a través da sede electrónica do Concello de Vigo, por calquera dos mecanismos de identificación admitidos na sede electrónica, que se poden consultar no enlace https://sede.vigo.org. O prazo de presentación de solicitudes e documentación complementaria correspondente, segundo o disposto na base décimo primeira, será de 10 días hábiles, contados dende o día seguinte ao da publicación do extracto desta convocatoria no Boletín Oficial da Provincia, que será comunicado desde a Base de Datos Nacional de Subvencións (BDNS) que opera como sistema nacional de publicidade de subvencións, nos termos do art.30.3 da Lei 39/2015, do 1 de outubro de procedemento administrativo común das administracións públicas, sen prexuízo da súa inserción na web do Concello de Vigo. As entidades que concorren a esta convocatoria deberán presentar unha única solicitude asinada pola/o representante legal da entidade peticionaria. A solicitude, segundo modelo normalizado (Anexo I), presentarase exclusivamente por medios electrónicos, en cumprimento da obriga imposta polo artigo 14.2. a) da Lei 39/2015, do 1 de outubro, de procedemento administrativo común das administracións públicas (LPAC), a través da sede electrónica do Concello de Vigo, por calquera dos mecanismos de identificación admitidos na sede electrónica, que se poden consultar no enlace https://sede.vigo.org. A mera presentación da solicitude suporá que as entidades solicitantes coñecen e aceptan as presentes bases da convocatoria. As solicitudes de subvención achegaranse debidamente cumprimentadas, mediante os modelos oficiais aprobados con estas bases, que estarán dispoñibles na páxina web (www.vigo.org). No caso de que se achegue a solicitude presencialmente, requirirase a súa emenda mediante a súa presentación electrónica. A estes efectos, considerarase como data de presentación da solicitude aquela na que tivese realizado a emenda. Todas as solicitudes, así como as posibles emendas telemáticas contempladas no parágrafo anterior, deberanse achegar antes de que remate o prazo outorgado para a súa presentación, sen que caiba ter por presentadas aquelas achegadas con carácter extemporáneo. A documentación complementaria deberá presentarse electronicamente. As persoas solicitantes responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada. Se a documentación complementaria se achegase presencialmente, será requirida para emendala a través da súa presentación electrónica. Para estes efectos, considerarase como data de presentación aquela en que fose realizada a emenda. Na presentación da solicitude deberá achegarse a seguinte documentación: 1.- ANEXO I. Solicitude asinada pola persoa representante da entidade.2.- ANEXO II. Certificado das licenzas do club na tempada de referencia, asinado pola/o secretaria/o e pola/o presidenta/e. Deberá indicarse: as que corresponden a deportistas, a persoal adestrador, a persoal delegado e a persoal técnico, e desagregarse todas elas por sexo.3.- ANEXO III. Orzamento equilibrado da previsión de ingresos e gastos para o período de referencia (tempada 2019/20, ou do ano 2020 no caso das modalidades cuxa tempada deportiva sexa anual). Asinado pola/o secretaria/o e pola presidenta/e. O importe do orzamento que se reflicta neste Anexo terase en conta na fase de xustificación, procedendo a minorarse o importe da axuda concedida no caso de que o gasto xustificado sexa inferior ao 100% do importe indicado neste Anexo III. A axuda concedida sería entón minorada na mesma proporción.4.- ANEXO IV. Declaración responsable asinada pola/o secretaria/o e pola/o presidenta/e.5.- ANEXO V. Certificado emitido pola/o secretaria/o da entidade, coa conformidade de quen ostente a representación da entidade, onde conste a composición da xunta directiva desagregada por sexo.6.- Certificado ou certificados emitidos pola Federación de cada unha das disciplinas deportivas que se presenten coa solicitude, no que conste o número de licenzas por categoría e sexo, da tempada 2019/2020, ou do ano 2020 no caso das modalidades cuxa tempada deportiva sexa anual.8.- Certificado da titularidade da conta bancaria a favor da entidade solicitante expedido cunha antigüidade inferior a seis meses.9.- DNI da/o presidenta/e da entidade.10.- Proxecto das actividades que realiza a entidade na tempada de referencia, facendo especial fincapé nos aspectos cuantitativos e cualitativos da promoción do deporte feminino (competicións nas que participa cada un dos equipos da entidade con licencias femininas ou, no seu caso, as deportistas individuais, número de equipos por categoría e sexo, logros acadados, valoración sobre o impacto de xénero na súa modalidade deportiva, etc). Porén, a solicitante poderá acollerse ao establecido no art.28.2 da LPAC, que indica que as persoas interesadas non estarán obrigadas a achegar documentos que fosen elaborados por calquera Administración. A Administración municipal, salvo oposición expresa da persoa interesada, consultará e obterá electronicamente a través das súas redes corporativas, ou consulta mediante a Plataforma de Indeterminación de Datos, os documentos que deban integrar o procedemento, que xa se atopen no seu poder ou que foran elaborados por calquera outra Administración. En relación co dereito a non presentar documentos que obren en poder da administración convocante, debe facerse constar a data e órgano ou dependencia na que foron presentados, ou, no seu caso, o número de expediente ou procedemento no que se fixeron valer. A Concellería de Igualdade pode requirir canta outra documentación acreditativa do cumprimento dos requisitos para participar na convocatoria considere necesaria, así como, complementar a información facilitada pola entidade, para unha mellor avaliación das solicitudes achegadas. Consonte co establecido no artigo 20.5 da Lei 9/2007, de 13 de xuño, de subvencións de Galicia e no artigo 68 da LPACAP, se a documentación achegada fose incompleta ou non reunise os requisitos esixidos na presente convocatoria, a solicitante será requirida para que complete a documentación ou corrixa a deficiencia no prazo de 10 días hábiles, contados desde o día seguinte á data da notificación, coa advertencia de que, de non facelo así, teráselle por desistido da súa solicitude, logo da resolución ditada nos termos previstos no artigo 21 da LPACAP. As notificacións electrónicas realizaranse a través da sede electrónica do Concello de Vigo. As notificacións por medios electrónicos entenderanse practicadas no momento en que se produza o acceso ao seu contido. A notificación entenderase rexeitada cando transcorresen dez días naturais desde a posta á disposición da notificación sen que se acceda ao seu contido. Se o envío da notificación electrónica non fose posible por problemas técnicos, practicarase a notificación polos medios previstos na normativa reguladora do procedemento administrativo común. Remitiranse aos/ás in teresados/as os avisos da posta á disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.1.- Publicidade da convocatoria e das bases reguladoras da concesión das axudas. As presentes bases reguladoras e a convocatoria, cuxo contido responde ao disposto no art.20 da Lei xeral de subvencións, conforme o establecido no artigo 20.8 apartados a) e b) da Lei 38/2003, de 17 de novembro, xeral de subvencións, en aplicación dos principios recollidos na Lei 19/2013, de 9 de decembro, de transparencia, acceso á información pública e bo goberno publicaranse en: - As bases reguladoras, no BOP da provincia, no portal de transparencia e na paxina web do Concello de Vigo (www.vigo.org) - A Convocatoria, na Base de Datos Nacional de Subvencións (BDNS), no portal de transparencia e na páxina web do Concello de Vigo (www.vigo.org). - A BDNS publicará o extracto da convocatoria no Boletín Oficial da Provincia, publicación que determinará o inicio do prazo de 10 días hábiles para a presentación de solicitudes A presente convocatoria e as súas bases reguladoras, así como o modelo de solicitude e demais modelos normalizados que constitúen os seus anexos, necesarios para a demanda destas axudas, facilitaranse na páxina web do Concello de Vigo www.vigo.org e da Concellería de Igualdade www.igualdadevigo.org 2.-Publicidade das subvencións concedidas. As subvencións concedidas remitiranse ao portal de transparencia do concello e á BDNS para a súa publicación con indicación da convocatoria, programa, e crédito presupostario ao que se imputan, beneficiarias, cantidades concedidas e finalidade da subvencións con expresión dos distintos proxectos subvencionados.3.-Publicidade do financiamento público. As entidades beneficiarias das subvencións deben deixar constancia do financiamento municipal en todas as comunicacións e en calquera actividade enmarcada no programa subvencionado coa inclusión da imaxe corporativa oficial do Concello de Vigo (equipamento, web e redes sociais, publicidade, etc) A Concellería de Igualdade será a encargada da instrución do procedemento de concesión das subvencións quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, de conformidade co previsto no art.24 da Lei xeral de subvencións. Todos os trámites administrativos que se deban realizar durante a tramitación deste procedemento deberán ser realizados a través da sede electrónica do Concello de Vigo. De conformidade co disposto na base sétima a Comisión de Valoración avaliará as solicitudes de subvención para cada un dos programas presentados. Esta comisión é o órgano colexiado composto pola concelleira delegada de Igualdade, que actuará como presidenta, e dúas técnicas, funcionarias adscritas á Concellería de Igualdade, actuando unha delas, ademais, como secretaria. O órgano instrutor do procedemento poderá solicitar á Concellería de Deportes canta información e documentación teña este servizo sobre as entidades solicitantes, co obxecto de acadar un maior coñecemento e valoración dos proxectos e entidades presentadas a esta convocatoria. A Concellería de Igualdade, como órgano instrutor, formulará a proposta de concesión das subvencións á Xunta de Goberno Local consonte a avaliación realizada. O expediente de concesión de subvencións conterá o informe do órgano instrutor no que conste que da información que ten no seu poder se desprende que as beneficiarias cumpren todos os requisitos necesarios para acceder a elas. (Artigo 21.4 parágrafo 6 da Lei de subvencións de Galicia). A Xunta de Goberno Local será o órgano competente para conceder ou denegar as axudas. O prazo para a instrución e resolución do expediente será de catro meses, como máximo, desde o último día de prazo de presentación das solicitudes na sede electrónica do Concello, e a súa resolución notificaráselles ás solicitantes no prazo de dez días a partir da súa data, de acordo co previsto no artigo 21 da Lei 39/2015, do 1 de outubro, do procedemento administrativo común das administracións públicas (LPACAP). As notificacións electrónicas realizaranse a través da sede electrónica do Concello de Vigo. Remitiranse ás/aos interesadas/os os avisos da posta á disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación entenderase rexeitada cando transcorresen dez días naturais desde a posta á disposición da notificación sen que se acceda ao seu contido. Se o envío da notificación electrónica non fose posible por problemas técnicos, practicarase a notificación polos medios previstos na normativa reguladora do procedemento administrativo común. Por tratarse dun acto integrante dun procedemento de concorrencia competitiva, poderá substituírse dita notificación pola publicación na páxina web (www.vigo.org) e no taboleiro de anuncios do Concello de Vigo, conforme ao art.45.1. b) da Lei 39/2015 da LPACAP. O vencemento do prazo máximo sen terse notificada a resolución, lexitima ás interesadas para entender desestimada por silencio administrativo a solicitude de concesión de subvención, sen prexuízo do disposto no art.24.3. b) da LPACAP. A resolución da Xunta de Goberno Local sobre concesión das axudas esgota a vía administrativa e contra a mesma poderá interpoñerse potestativamente recurso de reposición ante a Xunta de Goberno Local no prazo dun mes ou, directamente, recurso contencioso-administrativo perante os Xulgados do contencioso-administrativo de Vigo, no prazo de dous meses. En todos os casos, os prazos contaranse a partir do día seguinte ao da notificación, publicación, ou de desestimación do recurso de reposición. As entidades beneficiarias das axudas están obrigadas no prazo máximo de 10 días, a contar a partir do día seguinte ao da notificación, a comunicarlle por escrito á Concellería de Igualdade a aceptación ou renuncia das axudas. A falta de manifestación expresa entenderase aceptada. A beneficiaria poderá renunciar expresamente á subvención concedida, que será aceptada de plano pola administración concedente declarando concluso o procedemento correspondente, de conformidade co artigo 94 da LPACAP. As beneficiarias das subvencións deberán xustificar como data límite o 30 de setembro de 2020 (incluído) o cumprimento da finalidade para a que se concedeu a subvención e a aplicación dos fondos recibidos. No caso de ser incompleta ou defectuosa a documentación achegada, concederase a entidade beneficiaria un prazo improrrogable de dez (10) días hábiles para a súa emenda ou entrega. Transcorrido o prazo sen atender ao requirimento e trala resolución ditada nos termos previstos no artigo 21 da Lei 35/2015 PAC, teranse por desistidas da súa petición. Conforme establece o Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións, no seu artigo 70.3, transcorrido o prazo establecido de xustificación sen presentarse esta ante o órgano administrativo competente, este requirirá á entidade beneficiaria para que no prazo improrrogable de quince días sexa presentada aos efectos previstos neste capítulo. A falla de presentación da xustificación no prazo establecido neste apartado levará consigo a esixencia de reintegro e demais responsabilidades establecidas na Lei xeral de subvencións. A presentación da xustificación no prazo adicional establecido neste apartado non eximirá á beneficiaria das sancións que, conforme á Lei xeral de subvencións, correspondan. De non presentar a xustificación no prazo adicional perderase o dereito a percibir a subvención. A entidade beneficiaria terá que presentar facturas electrónicas ou copias dixitalizadas das facturas orixinais en papel equivalentes ao importe da axuda concedida e copias de facturas polo resto do orzamento do proxecto presentado. Poderase substituír a presentación de copias de facturas polo gasto do proxecto non subvencionado pola presentación dun balance que abarque a totalidade do gasto ou por unha certificación na que se acredite que o programa obxecto da subvención foi executado na súa totalidade e o seu custo total foi de …. euros. Terase en conta como importe xustificativo a base impoñible do importe das facturas e demais documentos de valor probatorio equivalente que se presenten como xustificación, excepto que se acredite debidamente mediante certificado da Axencia Tributaria que a entidade está exenta de IVE. A teor do disposto no art.81 do regulamento da LXS establecese o emprego de medios electrónicos, informáticos e telemáticos para o procedemento de xustificación das subvencións, con indicación dos trámites que deberán ser cumprimentados por vía electrónica, informática ou telemática e os medios electrónicos e sistemas de comunicación utilizables, que deberán axustarse ás especificacións que se establezan por Orde do Ministerio de Economía e facenda (Orde EHA/2261/2007), do 17 de xullo, pola que se regula o emprego de medios electrónicos, informáticos e telemáticos (EIT), resultando esixible a achega de facturas electrónicas e/ou copias dixitalizadas das facturas orixinais en papel. No caso de que se achegue a documentación presencialmente, requirirase a súa emenda mediante a súa presentación electrónica. A estes efectos, considerarase como data de presentación da documentación aquela na que tivese realizado a emenda. A entidade beneficiaria deberá achegar electronicamente a rendición da conta xustificativa que comprende a seguinte documentación: a) Anexo VI: Solicitude de pagamento e certificación, asinado pola/o secretaria/o e pola presidenta/e da entidade: Coa sinatura deste modelo acredítase, entre outros, os seguintes extremos: Que o programa obxecto da subvención foi executado na súa totalidade, indicando o seu custo total. Cando o gasto xustificado que se indique neste anexo sexa inferior ao 100 % do importe do orzamento do proxecto que presentou a entidade na súa solicitude de subvención (Anexo III), procederase a minorar a axuda concedida na mesma proporción. Percepción doutras axudas ou subvencións para o proxecto subvencionado. Que os xustificantes acreditativos dos gastos que se presenten se aplicaron á actividade subvencionada co obxecto de promover o deporte feminino. Cando se xustifiquen gastos que constitúan rendementos incluídos no ámbito de aplicación do Imposto sobre a renda das persoas físicas e suxeitos á retención, que foi practicada a pertinente retención, declarada, liquidada e ingresada na Axencia Estatal de Administración Tributaria. Estar ao corrente das obrigas tributarias coa Axencia Tributaria, a Consellería de Facenda da Xunta de Galicia, o Concello de Vigo e coa Seguridade Social e declarar se a entidade está exenta ou non do IVE (no caso de estar exenta deberá aportar certificación da Axencia Tributaria que o indique). b) Anexo VII: Xustificación do gasto do proxecto correspondente ao importe da axuda concedida, asinada pola tesoureira/o e pola presidenta/e do club: Consiste nunha relación clasificada das facturas que achega a entidade para xustificar o importe da contía da axuda concedida, con identificación do/a acredor/a e do documento, o seu importe, e data de emisión. c) Facturas electrónicas e/ou copias dixitalizadas das facturas orixinais en papel, asinadas electronicamente pola/o representante legal da entidade: As facturas corresponderán a gastos que deben estar vinculados directamente co fomento de actividades deportivas dos equipos con licencias femininas, ou das deportistas individuais. Deberán estar ordenadas e numeradas seguindo a orde de clasificación do anexo VIII polo importe total da subvención outorgada. As ditas facturas deberán estar asinadas electronicamente polo/a representante da entidade, e deberán conter os seguintes requisitos esixidos legalmente: - Número e no seu caso serie. - Nome e apelidos ou denominación fiscal. - Número de identificación fiscal (NIF ou CIF) - Descrición detallada cos prezos unitarios, se é o caso, da operación, adquisición ou contraprestación. - Lugar e data de emisión. - Nas facturas computarase o gasto acreditado, deducindo o IVE, salvo que se xustifique se está exenta de IVE; as facturas emitidas por profesionais levarán a pertinente retención do IRPF. d) Memoria de actuación xustificativa do cumprimento dos proxecto subvencionado na tempada de referencia facendo especial fincapé nos aspectos cuantitativos e cualitativos da promoción do deporte feminino (competicións nas que participa cada un dos equipos da entidade con licencias femininas, ou no seu caso, as deportistas individuais, os resultados, o ámbito e o nivel acadado nas competicións, material gráfico impreso., valoración sobre o impacto de xénero na súa modalidade deportiva, facendo fincapé nas actividades e logros realizados por mulleres e posibles necesidades detectadas). e) No caso de xustificar a axuda concedida con facturas de gastos para equipamento, este deberá incorporar o logo do Concello de Vigo. Nese caso achegaranse fotografías do dito equipamento. f) Calquera outra documentación que lle sexa solicitada polo Concello, en relación coa xustificación da subvención.4.- Información complementaria: Non se admitirán facturas que non reúnan as condicións previstas no Real decreto 1619/2012, de 30 de novembro, polo que se aproba o Regulamento polo que se regulan as obrigas de facturación en vigor desde o 1 de xaneiro de 2013. Atendendo á especificidade de actividade deportiva, aqueles gastos relacionados con arbitraxes, taxas oficiais das federacións deportivas e outros conceptos análogos poderán xustificarse a través de documentos orixinais emitidos polas federacións ou pola propia entidade deportiva: certificados de ingreso nas federacións, documentos de pago de arbitraxes, documentos de pago de premios deportivos, gastos de desprazamento das xogadoras e persoal técnico, etc. Estes documentos deberán recoller adecuadamente os datos fiscais das partes, as achegas económicas, as retencións obrigatorias de ser o caso, e demais datos que xustifiquen o valor probatorio do gasto en base á eficacia do mesmo. En relación á xustificación do pagamento de usos das instalacións deportivas municipais do Concello de Vigo será suficiente o documento orixinal emitido polo Concello de Vigo, acreditativo dos ingresos por eses conceptos; sempre e cando este mesmo importe non fose tido en conta para xustificar a subvención concedida na convocatoria específica de subvencións da Concellería de Deportes deste Concello. O servizo de Igualdade solicitará información ao respecto ao servizo de Deportes. Nas subvencións concedidas a entidades dependentes ou relacionadas á Universidade a xustificación poderá consistir na certificación da intervención ou órgano que teña atribuídas as facultades de control da toma de razón en contabilidade e do cumprimento da finalidade para a que foi concedida. En xeral os documentos xustificativos deberán corresponderse con gastos relacionados de forma directa á tempada 2019/2020 ou do ano 2020 no caso das modalidades cuxa tempada deportiva sexa anual, e non terá por que constar de forma expresa se foron pagados con anterioridade á finalización do proceso de xustificación determinado nesta convocatoria. Deberase ter en conta o establecido na base segunda desta convocatoria respecto dos gastos que teñen a condición de subvencionables e non subvencionables. A axeitada xustificación da subvención, a realización da actividade subvencionada e o cumprimento da finalidade que determinou a súa concesión será comprobada polos servizos da Concellería de Igualdade. A xefa do servizo de Igualdade emitirá informe ao respecto no que fará constar, no seu caso, todas aquelas circunstancias que poidan resultar relevantes para considerar incumprida ou defectuosamente cumprida a actividade subvencionada e a xustificación achegada. A beneficiaria deberá facilitar toda a información que lle sexa requirida pola Concellería de Igualdade e pola Intervención Xeral Municipal, Tribunal de Contas e Consello de Contas no exercicio das súas funcións de fiscalización e control do destino das subvencións. O aboamento das subvencións efectuarase mediante transferencia bancaria, unha vez remate o programa obxecto da subvención e sexa debidamente xustificado. Procederase ao pagamento parcial ou redución proporcional do importe nos seguintes casos: - Cando o gasto xustificado sexa inferior ao 100 % do importe do orzamento do proxecto presentado pola entidade beneficiaria na súa solicitude de subvención. A axuda será entón minorada na mesma proporción. - Pola obtención de maior ingresos ou financiamento do previsto no proxecto. - Polo incumprimento das obrigas da entidade beneficiaria. As subvencións serán compatibles con calquera tipo de axuda concedida por diferentes administracións ou entes públicos ou privados. Toda alteración das condicións tidas en conta para a concesión da subvención, e en todo caso a obtención, concorrente das subvencións por outras administracións, poderá dar lugar á modificación da resolución de concesión, xa que ao tratarse dunha subvención, os ingresos non poden ser superiores aos gastos. A resolución-liquidación da axuda, co aboamento do pagamento parcial ou proporcional correspondente, será competencia da concelleira delegada de igualdade. Antes de proceder ao pagamento da subvención a beneficiaria deberá acreditar estar ao corrente no pagamento das súas obrigas fiscais e para coa Seguridade Social e non ser debedora por resolución de procedencia de reintegro, o que poderá realizar por medio dunha declaración responsable, ao abeiro do art.31.7. e da Lei 9/2007 de subvencións de Galicia. Dará lugar á perda do dereito á cobranza da subvención o incumprimento por parte da beneficiaria da subvención de calquera das obrigas previstas nestas bases reguladoras e convocatoria e especialmente as obrigas ás que se condiciona o pagamento único da subvención; o incumprimento dos requisitos, condicións e demais circunstancias que determinaron o outorgamento da subvención; a variación da finalidade da actuación; a falta de xustificación da subvención ou a insuficiencia desta; á obtención concorrente doutras axudas, que determinarían o reintegro da municipal e a concorrencia dalgunha das causa previstas no artigo 33 da Lei de subvencións de Galicia. Cando o incumprimento da actividade subvencionada se traduza nunha diminución significativa da actividade subvencionada, traducible a termos económicos en función do proxecto presentado e do seu presuposto, que non implique verdadeiro incumprimento do obxectivo da subvención, procederá a perda do dereito a subvención ou o seu reintegro na mesma proporción. En todo caso procederá a redución da subvención, coa conseguinte perda do dereito á cobranza, ou no seu caso, o reintegro do exceso da subvención sobre o custo da actividade subvencionada. A comunicación destas circunstancias ao Concello efectuarase no momento en que se coñeza e, en todo caso, con anterioridade á xustificación da aplicación dada aos fondos recibidos. En canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, do 13 de xuño, de subvencións de Galicia. Reintegraranse as cantidades percibidas, coa conseguinte esixencia de xuros de demora desde o aboamento da subvención ata a data na que se acorde a procedencia do reintegro, nos casos do artigo 33 LSG. En canto ás infraccións e sancións en que poidan incorrer as entidades beneficiarias destas axudas e o procedemento para a súa imposición estarase ao disposto no título IV da Lei 9/2007, do 13 de xuño, de subvencións de Galicia e na Lei 39/2015, do 1 de outubro, do procedemento administrativo común das administracións públicas. Os datos das solicitantes e os das súas representantes serán incorporados aos ficheiros municipais. A finalidade da súa recollida é a instrución do procedemento para a concesión das subvencións obxecto das presentes bases reguladoras e convocatoria, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na Lei de subvencións de Galicia co fin de concluír o proceso subvencional, polo que a súa achega é obrigatoria. O Concello de Vigo ten a condición de responsable deses datos e asume todas as obrigas derivadas do Regulamento (UE) 2016/679 – RXPD do Parlamento Europeo e do Consello sobre protección de datos de carácter persoal, e das demais disposicións vixentes nesta materia. A lexitimación do tratamento deses datos está baseada no consentimento expreso das persoas interesadas en participar no procedemento e no exercicio lexítimo das competencias legais do Concello de Vigo no ámbito do fomento e promoción da igualdade, conforme coa normativa de réxime local e sectorial aplicable. O prazo de conservación dos datos facilitados será o necesario para a completa execución do procedemento, incluído o prazo de prescrición a efectos de posibles responsabilidades derivadas da actividade ou do dito tratamento. Os datos poderán ser cedidos tamén a outras Administracións públicas cando sexa necesario para a correcta prestación do servizo ou ben en cumprimento dun mandato legal ou xudicial. Tamén poderán ser verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. As persoas interesadas poderán exercitar os dereitos de acceso, rectificación, supresión, oposición, limitación do tratamento e portabilidade, así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro (Concello de Vigo). Así mesmo teñen dereito a presentar unha reclamación perante a Axencia Española de Protección de Datos (www.aepd.es). Poderán obter máis información na web municipal ou contactando co delegado de protección de datos no enderezo dpd. vigo@vigo. org. A presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento, nos seus preceptos básicos; a lexislación básica do estado en materia de réxime local; os preceptos non básicos da Lei 38/2003 e do Real decreto 887/2006; as Bases de execución dos orzamentos do Concello de Vigo aprobados para o ano 2020, as restantes normas de dereito administrativo e, no seu defecto, as normas de dereito privado. Vigo, a 7 de maio de 2020. O alcalde, Abel Caballero Álvarez